**(PREDLOG ZA JAVNO OBRAVNAVO)**

Strategija športa

v Mestni občini Nova Gorica

2023 – 2033

GO ŠPORT

Vsebina

[2 Uvod 3](#_Toc140747920)

[3 Metode dela 4](#_Toc140747921)

[3.1 Organizacija procesa razvijanja strategije – začetni dogovor 4](#_Toc140747922)

[3.2 Opredelitev identitete, poslanstva in vizije športa v MONG 4](#_Toc140747923)

[3.3 Analiza stanja športa v MONG 5](#_Toc140747924)

[3.4 Identifikacija strateških vprašanj in določanje ciljev 5](#_Toc140747925)

[3.5 Razvijanje strategij 5](#_Toc140747926)

[3.6 Šport MONG v prihodnosti in uresničevanje strategij 5](#_Toc140747927)

[3.7 Javna razprava o osnutku strategije in oblikovanje končne verzije strategije športa v MONG 2023 – 2033 5](#_Toc140747928)

[4 Šport v Mestni občini Nova Gorica je šport z močno tradicijo – identiteta, poslanstvo in vizija športa v MONG 5](#_Toc140747929)

[4.1 Identiteta, poslanstvo 5](#_Toc140747930)

[4.2 Vizija, ambicija 6](#_Toc140747931)

[5 Analiza stanja športa MONG 6](#_Toc140747932)

[5.1 Prednosti in slabosti športa v mong 7](#_Toc140747933)

[5.2 Priložnosti in nevarnosti športa v mong 7](#_Toc140747934)

[6 Strateški cilji 8](#_Toc140747935)

[6.1 Strateški cilji na področju športa za vse 8](#_Toc140747936)

[6.2 Strateški cilji na področju tekmovalnega športa 8](#_Toc140747937)

[6.3 Strateški cilji na področju športnih objektov 8](#_Toc140747938)

[7 Strateške usmeritve 8](#_Toc140747939)

[7.1 Strateške usmeritve na področju športa za vse 8](#_Toc140747940)

[7.2 Strateške usmeritve na področju tekmovalnega športa 8](#_Toc140747941)

[7.3 Strateške usmeritve na področju športnih objektov 9](#_Toc140747942)

[8 Uresničevanje strategij 9](#_Toc140747943)

[8.1 Uresničevanje strategije na področju športa za vse 9](#_Toc140747944)

[8.2 Uresničevanje strategija na področju tekmovalnega športa 9](#_Toc140747945)

[8.3 Uresničevanje strategije na področju športnih objektov 10](#_Toc140747946)

[8.4 Izvajalci uresničevanja strategij 10](#_Toc140747947)

[9 Strateška kontrola 11](#_Toc140747948)

# Uvod

Šport je pomembna človekova dejavnost in del splošne kulture, ki pomembno bogati življenje posameznika in predstavlja prvino kakovosti življenja. S svojimi pozitivnimi učinki in vzorniki motivira, vzgaja, vzbuja občutek življenjske radosti, uči prenašati zmago in poraz, občutek spoštovanja do sebe in nasprotnika, spoštovanje pravil, disciplino in pridobivanje pozitivne samopodobe. Poleg tega šport pomembno krepi gospodarski razvoj, predvsem v povezavi s turizmom.

Strategija športa v MONG je strateški dokument razvojnega načrtovanja športne politike v MONG, ki opredeljuje uresničevanje javnega interesa na področju športa v obdobju do leta 2033, in sicer tako, da opredeljuje področja športa, kjer se zagotavljajo športne dobrine kot javne dobrine, načrtuje investicije v javno športno infrastrukturo, določa cilje in prioritete športne politike MONG ter kazalce, po katerih se bo merilo njihovo doseganje.

# Metode dela

V nadaljevanju so predstavljene uporabljene metode dela razvijanja strategije športa v Mestni občini Nova Gorica (v nadaljevanju: MONG). Razvijanje strategije je temeljilo na sodelovanju vodstva mestne občine in deležnikov športa v Novi Gorici, predvsem Športne zveze Nova Gorica s članstvom in Javnim zavodom za šport Nova Gorica. Priprava strategije se je začela v mesecu novembru 2022 in sicer z delovno skupino, ki jo je imenoval takratni župan Klemen Miklavič.

Od meseca novembra 2022 do februarja 2023 so bili izvedeni intervjuji s Simonom Rosičem, Darijanom Šinigojem, Marinko Saksida, Robertom Cencičem, Miranom Mullnerjem, Aleksandro Fortin in Gabrijelom Fišerjem. Na podlagi intervjujev in analize športna v Novi Gorici je bil izdelan osnutek strategije, ki je bil konec februarja 2023 predstavljen novemu županu Nove Gorice Samu Turelu.

Po imenovanju strateške skupine za šport in športni turizem župana Sama Turela, ki jo sestavljajo Miha Mačus, Rok Lozej, Uroš Komel, Primož Štekar, Alan Pertovt, Gregor Humar, je bila v mesecu maju 2023 izvedena delavnica, na kateri se je pregledal osnutek strategije in potrdil anketni vprašalnik za izvajalce letnega programa športa v MONG. Anketa se je izvajala v maju in juniju 2023 in je bila poslana 57. izvajalcem letnega programa športa.

Z anketo smo preverili ali so v osnutku strategije ustrezne opredelitve poslanstva in vizije športa v MONG, strateških ciljev in smernic. Poleg tega so anketiranci posredovali predloge projektov za uresničevanje strateških ciljev in smernic. Na anketna vprašanja je odgovore posredovalo 37 izvajalcev letnega programa športa. S predlaganim osnutkom strategije se je v celoti strinjalo 79 odstotkov anketirancev, 17 odstotkov se jih je deloma strinjalo. V mesecu juniju 2023 je bila izvedena delavnica s strateško skupino, na kateri so bili predstavljeni rezultati ankete in na kateri je bila izvedena SWOT analiza po pojavnih oblikah športa v MONG.

Konec junija 2023 je bila izvedena delavnica z vodstvom MONG, strateško skupino in predstavniki izvajalcev letnega programa športa v MONG, kjer je bil predstavljen predlog strategije športa v MONG do 2033. Na podlagi pripomb udeleženih na delavnici je bil izdelan čistopis predloga strategije športa v MONG 2033, ki je predmet javne obravnave.

## Organizacija procesa razvijanja strategije – začetni dogovor

Vodstvo MONG in Športne zveze Nova Gorica sta z vzpostavitvijo začetnega dogovora dala podlago za začetek razvijanja strategije športa v MONG za obdobje 2023 - 2033. V začetnem dogovoru je opredeljen namen procesa razvijanja strategije, delovni paketi oz. koraki procesa, roki za pripravo posameznih analiz in dokumentov, nosilci posameznih aktivnosti, člani skupine za razvijanje strategija športa v MONG ter pooblastila organizacij, ki bodo sodelovale v procesu razvijanja strategije.

## Opredelitev identitete, poslanstva in vizije športa v MONG

Pomen opredeljevanja identitete in poslanstva je dvojen. Izoblikovanje poslanstva na zunaj razlikuje oz. loči šport MONG od drugih in ga dela prepoznavnega. Navznotraj pa izoblikovano poslanstvo služi za to, da se lahko vsi deležniki spoznajo in ponotranjijo z osnovni nameni organizacije. Opredeli se kaj je osnovni smisel obstoja organizacije, kaj so smotri organizacije in kako jih dosega, kakšni naj bodo odnosi v organizaciji, kaj so vrednote in norme ter kakšne so prioritete delovanja na področju športa v MONG.

## Analiza stanja športa v MONG

V okviru analize stanja se analizirajo prednosti in slabosti, pri čemer se osredotoči predvsem na ocenjevanje dosedanje uspešnosti športa v MONG, poslovanja organizacije, na ocenjevanje resursov, ki jih ima.

## Identifikacija strateških vprašanj in določanje ciljev

Na podlagi vseh predhodnih korakov se opredelijo strateška vprašanja oz. strateški cilji športa v MONG. Opredeljevanje strateških vprašanj oz. postavljanje ciljev vsebuje reševanje konfliktov. Uporabi se metoda direktnega pristopa, kjer se na ravni delovne skupine na podlagi pooblastil, opredeljene identitete, poslanstva in rezultatov analize stanja opredelijo strateška vprašanja in določijo cilji razvoja športa v MONG.

## Razvijanje strategij

V fazi razvijanja strategije, se razrešujejo identificirana strateška vprašanja, oz. opredeljuje doseganje postavljenih strateških ciljev. Izvede se intervjuje s ključnimi deležniki na področju športa v MONG in spletna anketa med izvajalci letnega programa športa MONG.

## Šport MONG v prihodnosti in uresničevanje strategij

V tej fazi se opredeli uresničevanje razvitih strategij in strateška kontrola. Poleg tega se opredelijo nosilci za uresničevanje strategije športa v MONG.

## Javna razprava o osnutku strategije in oblikovanje končne verzije strategije športa v MONG 2023 – 2033

V zadnji fazi se usklajuje predlog strategije športa v MONG z vsemi deležniki. Izvede se javna razgrnitev dokumenta na spletu in zbere dodatne predloge za oblikovanje končnega dokumenta. Po javni razpravi se pripravi čistopis strategije in se ga posreduje v obravnavo in sprejem na Mestni svet MONG.

# Šport v Mestni občini Nova Gorica je šport z močno tradicijo – identiteta, poslanstvo in vizija športa v MONG

## Identiteta, poslanstvo

Šport v MONG zaznamujejo prebivalci, ki so veliki športni navdušenci, med katerimi so nekateri tudi vrhunski športniki. Športni entuziazem in zavedanje za zdravje motivirajo prebivalce, da se množično vključujejo v šport. Šport dela Novo Gorico prepoznavno predvsem po množičnosti, tako v tekmovalnem kot rekreativnem športu.

Zaradi odlične geostrateške in podnebne lege predstavljata tako mesto, kot podeželje odlične pogoje, skozi vse leto, za izvajanje športne dejavnosti, tako za prebivalce, kot obiskovalce iz širše regije. Šport v MONG dela posebnega obmejni prostor, ki omogoča večji športni in med kulturni razvoj na obeh straneh meje. Veliki mednarodni športni dogodki, ki se izvajajo v Novi Gorici so generator razvoja športa in gospodarstva, predvsem na področju turizma.

V MONG je športna dejavnost bogata in razvejana. V Novi Gorici je mnogo športnih panog, več kot v sosednji Gorici, predvsem zato, ker imajo prebivalci Nove Gorice šport visoko na svoji vrednostni lestvici.

Posebnost Nove Gorice je Športni park, ki se nahaja v centru mesta in omogoča izvajanje športne dejavnosti v samem centru. Poleg tega se MONG ponaša s športnimi objekti, kot so Kajak center Solkan, padalski center Lijak, Trnovska in Banjška planota in skate park.

Poslanstvo MONG je zagotavljanje športne infrastrukture in sredstev za sofinanciranje programov športa v vseh pojavnih oblikah športa za vse prebivalce MONG. Prednostno sofinancirani programi športa so programi v katerih sodelujejo strokovno usposobljeni in izobraženi delavci, volonterski delavci in se izvajajo za neprofesionalne športnike.

## Vizija, ambicija

Vsi deležniki za uresničevanja javnega interesa na področju športa v MONG sodelujejo v simbiozi, so iskreni, spoštljivi, solidarni, strpni, sprejemajo drugačno mnenje in si prizadevajo za povezovanje in vzajemno pomoč. Pri izvajanju programov športa izvajalci sledijo visoki stopnji strokovnega dela, fair play-a, socialni vključenosti, zdravemu in dostopnemu športu za vse, ničelni toleranci do dopinga in korupcije v športu. V programih športa otrok in mladine ne sme biti edino vodilo zmaga za vsako ceno, temveč igra, ki lahko prinese rezultat.

Posodobljeni obstoječi športni objekti in izgradnja novih, tako v mestu kot na podeželju, bodo v funkciji tako športa, kulture, vzgoje in turizma.

Na področju športa za vse bo vsakemu prebivalcu omogočeno vsaj 2 uri tedensko strokovno vodene športne dejavnosti, najmanj dva krat letno pa bo organizirana velika športna rekreativna prireditev.

Na področju tekmovalnega športa bodo vrhunskim športnikom omogočeni pogoji za osvojitev olimpijske medalje ali medalje na velikem mednarodnem tekmovanju. V programih športa otrok in mladine, v vseh športnih panogah, se bodo izvajali kakovostno vodeni programi z ustreznimi strokovnimi referencami.

V članskem tekmovalnem športu bodo športniki na domačih in mednarodnih tekmovanjih dosegali vrhunske rezultate.

Na kakovostni športni infrastrukturi, ki jo predstavljajo športni objekti in športna društva z vrhunskimi strokovnimi delavci, bo vsak prebivalec in obiskovalec našel svoj šport. Nova Gorica bo športno turistično mesto, ki bo v tradicionalnih športih imela velike športno rekreativne in mednarodne športne prireditve, in se bo ponašalo z vrhunskimi športniki, ki bodo vzor mladim.

Prednostno bodo iz javnih sredstev MONG podprte športne panoge olimpijskih športov, imajo veliko število registriranih športnikov, dosegajo vidne rezultate na državnih in mednarodnih tekmovanjih in imajo oz. bodo imele ustrezno športno infrastrukturo.

Za uresničevanje javnega interesa se bo v proračunu MONG do leta 2033 poskušalo postopno povečevati sredstva namenjena za področje športa. Izvajalci letnega programa športa bodo imeli zagotovljene osnovne pogoje za delovanje oz. strokovno usposobljen kader in sodobno opremljeno športno infrastrukturo.

# Analiza stanja športa MONG

V preteklem obdobju, od leta 2020, je MONG uspešno zaključila izgradnjo pokritega bazena in začela s potrebno prenovo Športnega parka. V tem obdobju je bilo v proračunu MONG za investicije in programe športa realiziranih skupaj 10,2 mio eurov. V letu 2022 je bilo za šport v proračunu realiziranih 2,6 mio eurov za šport oz. 5,6 % občinskega proračuna. Od tega 430.000 eur za programe športnih društev, izvajalcev letnega programa športa. Javni izdatki v MONG za šport so bili v letu 2022 realizirani v deležu 4% za programe športa za vse, 12% za programe tekmovalnega športa in 84% za obratovanje ter investicijsko vzdrževanje športnih objektov. V letu 2022 so znašali izdatki na športnika 2.600 eurov oz. 435 eurov na športnika samo od sredstev za programe športa, ki jih prejmejo izvajalci letnega programa športa.

Leta 2022 je bilo v MONG 43 izvajalcev letnega programa športa. Po podatkih Olimpijskega komiteja Slovenije - Združenja športnih zvez je bilo vseh registriranih športnikov 988, od tega 25% starejših od 18 let. V športnih šolah, ki jih sofinancira MONG je bilo v 106 dejavnostih vključenih 1.169 otrok od 4.301 vseh udeleženih v dejavnostih letnega programa športa. Po podatkih Olimpijskega komiteja Slovenije - Združenja športnih zvez je v MONG 187 kategoriziranih športnikov od tega 15 vrhunskih športnikov s statusom olimpijskega, svetovnega ali mednarodnega razreda. Novogoriški športniki so do sedaj na velikih mednarodnih športnih tekmovanjih osvojili skupaj 68 kolajn.

Po podatkih SLOfit znaša indeks gibalne učinkovitosti otrok v MONG 44,1 in je nad povprečjem med slovenskimi občinami.

## Prednosti in slabosti športa v mong

Prednosti:

Ugodna klima; naravne danosti; šport, gibanje in aktiven življenjski slog so visoko na lestvici vrednot; razvejana ponudba športov; veliko število registriranih športnikov; naravne danosti (Soča, Lokve, …); dostopnost do športnih objektov (peš ali s kolesom); športni park v centru mesta; bližina velikih turističnih ponudnikov/hotelov (Perla, Park, Sabotin); Infrastruktura omogoča izvedbo velikih športnih tekmovanj v individualnih športih.

Slabosti:

Zastarela in dotrajana infrastruktura; razdrobljenost društev – vrtičkarstvo (več društev se ukvarja z istim športom); ni študijskih programov na Univerzi, ki bi športnike zadržala v Novi Gorici; neprimerna infrastruktura za organizacijo velikih športnih tekmovanj v ekipnih športih; pomanjkanje prenočišč srednjega in nižjega cenovnega razreda za priprave športnikov (ni hostlov, dijaški dom je na razpolago samo v času šolskih počitnic, njegova kapaciteta pa je izjemno omejena; slaba infrastruktura za kampiranje in avtodome); slabo vzdrževanje in označevanje poti (pohodništvo, kolesarjenje) v naravi (predvsem Trnovsko in Banjška planota); slabe ali nevarne poti za lažji dostop otrok do športnih objektov; premalo otokov športa; pomanjkanje vsebin na zunanjih športnih objektih; prostočasne dejavnosti v osnovnih šolah trajajo do 17.00 (prepozno), zato so telovadnice v manjšem obsegu na razpolago za programe športnih društev.

## Priložnosti in nevarnosti športa v mong

Priložnosti:

Povezovanje z Italijo na področju uporabe športne infrastrukture v vseh pojavnih oblikah športa; razvoj športnega turizma; razvoj infrastrukture, ki bo namenjena tako kulturnim, kot tudi športnim vsebinam; izboljšava športno turistične ponudbe (Banjšice, Lokve, Solkan, itd.); legalizacija kolesarskih poti; finančne spodbude za delo strokovnega kadra v športnih društvih; finančne spodbude za usposabljanja strokovnega kadra; skupno upravljanje infrastrukture s preko mejnimi društvi; ureditev lastništva oz. najema za športno infrastrukturo, ki je v državni ali privatni lasti; štipendije za nadarjene športnike; štipendiranje in zaposlitve strokovnih kadrov, ki so zaključili športno kariero in bi opravljali strokovne funkcije v društvih; v Novogoriški regiji vzpostaviti športno medicinski center, kjer bi se povezovali različni profili, ki omogočajo preventivno in zdravstveno oskrbo športnikov (zdravnik, fizioterapevt, maser, kineziolog).

Nevarnosti:

Premajhna izkoriščenost naravnih danosti; nezanimanje sponzorjev za vlaganje v šport; odhajanje trenerskega kadra v finančno bolj zanimive panoge; odhajanje športnikov na študij v druga Univerzitetna mesta; premalo sredstev za financiranje izgradnje nove športne infrastrukture.

# Strateški cilji

## Strateški cilji na področju športa za vse

* Povečati število vključenih prebivalcev v organizirane programe športa za 20 %.
* V prostočasnih programih športa po pouku povečati udeležbo otrok in mladih za 30 %.
* Izboljšati gibalno učinkovitost otrok in mladine za 10%.

## Strateški cilji na področju tekmovalnega športa

* Povečati število športnikov v mladinskih kategorijah za 15 odstotkov.
* Na drugih velikih mednarodnih članskih tekmovanjih bodo športniki osvojili vsaj 5 medalj.
* Vsaj en vrhunski športnik osvoji olimpijsko medaljo.
* Vsaj 2 ekipi v športih z žogo uspešni na državni in mednarodni ravni.

## Strateški cilji na področju športnih objektov

* Na podeželju razviti najmanj 3 centre športa za vse v naravi.
* Obnoviti obstoječe športne objekte v mestu in na podeželju.
* Zgraditi novo večnamensko športno dvorano s kapaciteto do 5.000 gledalcev.
* V mestu in na podeželju obnoviti in postaviti skupno 10 otokov športa za vse.
* Obnoviti kajakaški center.
* Zgraditi nov športni park.
* Zgraditi vadbeni center za borilne športe.

# Strateške usmeritve

## Strateške usmeritve na področju športa za vse

* V športnih društvih, izvajalcih letnega programa športa, izboljšati pogoje za delo strokovnih delavcev in kakovost športnih objektov.
* S centri športa za vse v naravi, v mestu in na podeželju, s športnimi objekti in ustreznimi strokovnimi delavci ustvarjati kakovostne programe, ki bodo prispevali k večjemu vključevanju prebivalcev v šport in k razvoju turizma.
* Z aktivacijskimi programi v katere so vključeni vzorniki (Dejan Vinčič, Jani Kovačič, Ana Bucik, ….) otrokom privzgojiti pozitiven odnos do športa in ukvarjanje s športom skozi vse življenje.
* Vzpostaviti alejo športnih velikanov MONG.
* Za večjo udeležbo v športu ustvarjati emocije (kot v časih Mateje Svet in Bojana Križaja, ko se je čas v šolah in podjetjih za trenutek ustavil) in vsakemu prebivalcu omogočiti udeležbo v športni dejavnosti.
* Izboljšati ponudbo na področju športnega turizma.

## Strateške usmeritve na področju tekmovalnega športa

* Ustvariti pogoje za razvoj trenerskega strokovnega kadra in boljše pogoje za delovanje vrhunskih trenerjev ter s tem zadosten obseg strokovnih delavcev.
* Uravnotežiti obseg vadbe in tekmovanj v programih športa otrok in mladine usmerjenih v kakovostni in vrhunski šport. da otroci in mladi ostanejo čim dlje časa v kakovostnem ali vrhunskem športu.

## Strateške usmeritve na področju športnih objektov

* Na vseh športnih objektih urediti ustrezen dostop za invalide in posodobiti objekt za kakovostno izvajanje vadbe športa invalidov.
* Vzpostavitev pogojev za nova zasebna vlaganja v nove športne objekte v okviru javno-zasebnega partnerstva
* Vzpostaviti centralizirano dodeljevanje uporabe javnih športnih objektov v lasti MONG za izvedbo letnega programa športa. V času po pouku imajo pri uporabi športnih objektov v lasti MONG prednost pri uporabi programi športa otrok in mladine usmerjenih v kakovostni in vrhunski šport.
* Športni objekti v mestu in na podeželju bodo generator razvoja športa in športno turistične ponudbe.

# Uresničevanje strategij

## Uresničevanje strategije na področju športa za vse

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   | **23‘** | **24‘** | **25‘** | **26‘** | **27‘** | **28‘** | **29‘** | **30‘** | **31‘** | **32‘** | **33‘** |
| V času po pouku v sodelovanju s šolami in športnimi društvi vzpostaviti brezplačne aktivacijske športne programe |   |   |   |   |   |   |   |   |   |   |   |
| Vzpostavitev brezplačnih aktivacijskih programov za prebivalce, ki niso športno aktivni |   |   |   |   |   |   |   |   |   |   |   |
| Vzpostavitev centra za športnike invalide |   |   |   |   |   |   |   |   |   |   |   |
| Najmanj dvakrat letno sofinancirati veliko odmevno športno rekreativno prireditev (tek, kolo, plavanje, pohodništvo) |   |   |   |   |   |   |   |   |   |   |   |

## Uresničevanje strategija na področju tekmovalnega športa

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   | **23‘** | **24‘** | **25‘** | **26‘** | **27‘** | **28‘** | **29‘** | **30‘** | **31‘** | **32‘** | **33‘** |
| V športnih šolah povečati sofinanciranje trenerjev  |   |   |   |   |   |   |   |   |   |   |   |
| Vzpostavitev panožnih strokovnih teamov za razvoj strokovnega dela v društvih |   |   |   |   |   |   |   |   |   |   |   |
| Vzpostavitev sistema sofinanciranja strokovnega usposabljanja trenerjev |   |   |   |   |   |   |   |   |   |   |   |
| Vzpostavitev ustreznih spodbud, da mladi športniki ne bodo odhajali na šolanje oz. študij v druga mesta |   |   |   |   |   |   |   |   |   |   |   |
| Vsako leto organizacija vsaj enega velikega mednarodnega tekmovanja |   |   |   |   |   |   |   |   |   |   |   |
| Vzpostaviti športno medicinski center za preventivno in zdravstveno oskrbo športnikov (zdravnik, fizioterapevt, maser, kineziolog) |   |   |   |   |   |   |   |   |   |   |   |

## Uresničevanje strategije na področju športnih objektov

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   | **23‘** | **24‘** | **25‘** | **26‘** | **27‘** | **28‘** | **29‘** | **30‘** | **31‘** | **32‘** | **33‘** |
| Izdelava investicijske dokumentacije |   |   |   |   |   |   |   |   |   |   |   |
| Spremembe in dopolnitve občinskega prostorskega načrt |   |   |   |   |   |   |   |   |   |   |   |
| Ureditev lastništva zemljišč za potrebe izgradnje objektov |   |   |   |   |   |   |   |   |   |   |   |
| Vzpostavitev centralnega ravnanja s športnimi objekti za izvajalce LPŠ |   |   |   |   |   |   |   |   |   |   |   |
| Vzpostavitev centra športa za vse na Lokvah za zimske in letne športe (smučanje, tek na smučeh, kolesarstvo, pohodništvo, …) |   |   |   |   |   |   |   |   |   |   |   |
| Obnova Športnega parka |   |   |   |   |   |   |   |   |   |   |   |
| Izgradnja večnamenske športne dvorane s 5.000 sedeži |   |   |   |   |   |   |   |   |   |   |   |
| Obnoviti, posodobiti oziroma zgraditi 10 otokov športa v mestu in na podeželju (trim otoki, kolopark, večnamenska športna igrišča) |   |   |   |   |   |   |   |   |   |   |   |
| Celostna ureditev Športnega parka Solkan (kajakaški center, otoki športa za vse, površine za turizem – avtokampi in avtodom postajališče) |   |   |   |   |   |   |   |   |   |   |   |
| Izgradnja novih vadbenih površin ob Kornu (nogomet) |   |   |   |   |   |   |   |   |   |   |   |
| Ureditev kolesarskih poti v Trnovskem gozdu in Banjški planoti, ob reki Vipavi in legalizacija MTB trailov (Sveta gora in Škabrijel) |   |   |   |   |   |   |   |   |   |   |   |
| Ureditev Panovca kot mestnega gozda, namenjenega rekreaciji |  |  |  |  |  |  |  |  |  |  |  |
| Ureditev potrebne infrastrukture na Lijaku za jadralno padalstvo (vzletišče in pristajališče) |  |  |  |  |  |  |  |  |  |  |  |
| Ureditev strokovnih podlag in lastništva zemljišč na območju Ajševice, za potrebe novega športnega parka |  |  |  |  |  |  |  |  |  |  |  |
| Vzpostavitev sistema uporabe športnih objektov, ki niso v lasti MONG za izvedbo LPŠ |   |   |   |   |   |   |   |   |   |   |   |

## Izvajalci uresničevanja strategij

* Mestna občina Nova Gorica: načrtuje Letni program športa, izvaja postopek izbora izvajalcev Letnega programa športa, zagotavlja sredstva za izvedbo Letnega programa športa, načrtuje in zagotavlja sredstva za izgradnjo in obnovo športnih objektov, vodi investicije prenove in novogradenj športnih objektov, upravlja s športnimi objekti in izvaja nekatere programe.
* Javni zavod za šport Nova Gorica: upravlja s športnimi objekti v lasti MONG, svetuje pri načrtovanju, obnovi in izgradnji športnih objektov in izvaja nekatere programe športa v okviru Letnega programa športa.
* Osnovne šole in srednje šole ter univerza: upravljajo s športnimi objekti (šolskimi telovadnicami in šolskimi športnimi igrišči), zagotavljajo uporabo športnih objektov in izvajajo nekatere programe športa v okviru Letnega programa športa.
* Izvajalci Letnega programa športa: Športna zveza Nova Gorica, druge športne zveze, športna društva in klubi ter drugi izvajalci izvajajo programe športa.

# Strateška kontrola

Kontrola uresničevanja strategije športa v MONG se na letni ravni spremlja z naslednjimi kazalci:

* indeks gibalne učinkovitosti.
* število izvajalcev Letnega programa športa MONG.
* število športno aktivnih prebivalcev vključenih v programe športa za vse v okviru Letnega programa športa MONG.
* število kategoriziranih športnikov.
* število medalj na olimpijskih igrah in na velikih mednarodnih tekmovanjih članskih kategorij.
* število športnikov v kadetskih, mladinskih kategorijah in kategoriji mlajših članov do 23 let.
* število usposobljenih strokovnih delavcev, ki sodelujejo pri izvedbi Letnega programa športa.
* število izobraženih strokovnih delavcev, ki sodelujejo pri izvedbi Letnega programa športa.
* število novih in prenovljenih športnih objektov in površin v urbanem prostoru in v naravi.
* število novih površin (pokritih in v naravi) na prebivalca v m2.
* delež sredstev za programe športa in za športne objekte v proračunu MONG.
* višina javnih sredstev za programe športa za vse, tekmovalnega športa in športne objekte.
* višina javnih sredstev na športnika.